Un lider ALDE anunță că partidul nu mai are voie să folosească acest nume și că nu va putea participa la alegerile locale: partidul european ALDE a trimis o înștiințare acum trei luni

Deputatul Marian Cucșa, șef al filialei Timiș, a anunțat că partidul lui Tăriceanu nu mai are voie să folosească acest nume și sigla după ce partidul european ALDE Party a trimis în urmă cu trei luni o înștiințare în acest sens. ”Cei din conducerea ALDE Romania au ținut-o ascunsă de membrii de partid și nu au luat nicio măsură pentru reglementarea situației”, a scris Cucșa pe Facebook.

Reamintim că grupul european ALDE a exclus partidul lui Tăriceanu din cauza atacurilor repetate la justiție. În plus, ALDE a ratat intrarea în Parlamentul European la alegerile din 26 mai.

Cucșa mai arată că ALDE este în pericol să nu poată candida la alegerile locale, singura soluție fiind participarea la alegeri pe listele partidului Pro România al lui Victor Ponta: ”Organizarea unui congres dupa alegerile prezidentiale, pentru schimbarea denumirii partidului, este prea tarzie! Singura varianta va fi ca toti cei care vor sa candideze la alegerile locale, sa o faca din partea Pro Romania!!! Si asa usor si subtil…ALDE va fi rapid inghitit de formatiunea lui Victor Ponta – fapt dorit clar de Ponta! Trist este insa ca actualii membrii ALDE habar nu au despre acest aspect si am considerat de cuviinta sa ii informez”.

Liderul ALDE Timiș cere demisia conducerii partidului și organizarea rapidă de alegeri pentru alegerea unui nume și a unei sigle.

Postarea integrală a lui Marian Cucșa:

”ALDE dispare sub privirile admirative ale conducerii…

De 3 luni, ALDE Party a trimis o scrisoare catre ALDE Romania prin care instiinteaza ca ALDE Romania nu mai are voie sa foloseasca numele si sigla partidului pentru ca nu mai face parte din familia ALDE international.

De cand au primit scrisoarea, cei din conducerea ALDE Romania, au tinut-o ascunsa de membrii de partid si nu au luat nicio masura pentru reglementarea situatiei…

De aici putem trage simpla concluzie ca cei din conducere nu au avut si nu au nici cea mai mica intentie de a tine in viata partidul!

Conform legii electorale, un partid politic poate candida la alegeri daca sigla si denumirea partidului sunt in vigoare cu minim 6 luni inainte de data alegerilor! Astfel, ALDE fiind in prezent intr-o alianta electorala cu Ponta, schimbarea denumirii si siglei, ar afecta candidatura la prezidentiale!

Organizarea unui congres dupa alegerile prezidentiale, pentru schimbarea denumirii partidului, este prea tarzie! Singura varianta va fi ca toti cei care vor sa candideze la alegerile locale, sa o faca din partea Pro Romania!!! Si asa usor si subtil…ALDE va fi rapid inghitit de formatiunea lui Victor Ponta – fapt dorit clar de Ponta! Trist este insa ca actualii membrii ALDE habar nu au despre acest aspect si am considerat de cuviinta sa ii informez.

Modul in care actioneaza actuala conducere a partidului este o bataie de joc la adresa tuturor alesilor locali ALDE si a tuturor membrilor de partid care au investit timp si incredere in acest proiect de suflet si cu multe sperante pentru electoratul liberal.

In sedinta de astazi, 18 septembrie 2019, am ridicat problema mai sus mentionata si cei din conducere au recunoscut faptul ca exista aceasta scrisoare dar nu au propus nici o solutie pentru salvarea proiectului politic!

Tinand cont de tot acest context la care se adauga si managementul defectuos al partidului, solicit demisia de urgenta a intregii conduceri ALDE Romania precum si organizarea unui congres in maxim doua saptamani, pentru schimbarea numelui si siglei partidului”.

Foto: Călin Popescu Tăriceanu (InquamPhotos / Octav Ganea)